ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱥᱟᱱᱥᱳᱞ ᱨᱮ ᱢᱮᱱᱟᱜ ᱢᱤᱫ ᱢᱤᱫ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱧᱩᱛᱩᱢ ᱫᱚ ᱚᱱᱚᱬᱦᱤᱭᱟᱹ ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨᱟᱜ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱹᱨᱤ, ᱒᱐᱑᱒] ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱᱟ᱾

ᱱᱟᱜᱟᱢ
ᱟᱹᱰᱤ ᱫᱤᱱ ᱠᱷᱚᱱ ᱜᱮ ᱱᱟᱣᱟ ᱴᱚᱴᱷᱟ ᱨᱮ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱫᱟᱹᱵᱤ ᱛᱟᱦᱮ ᱠᱟᱱᱟ᱾ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱨᱮᱭᱟᱜ ᱢᱩᱬᱩᱛ ᱡᱚᱥ ᱜᱮ ᱦᱩᱭᱩᱜ ᱠᱟᱱᱟ ᱱᱚᱣᱟ ᱴᱚᱴᱷᱟ ᱨᱮᱱ ᱦᱚᱲᱟᱜ ᱫᱟᱹᱵᱤ ᱯᱩᱨᱟᱹᱣ ᱥᱟᱶ ᱥᱟᱶᱛᱮ ᱵᱟᱡᱟᱨ ᱥᱚᱦᱚᱨ ᱨᱮᱭᱟᱜ ᱞᱟᱠᱪᱟᱨ ᱛᱟᱞᱢᱟ ᱠᱷᱚᱱ ᱥᱟᱺᱜᱤᱧ ᱞᱟᱯᱷᱟᱝ ᱥᱮᱪᱮᱫ ᱨᱮᱭᱟᱜ ᱯᱟᱥᱱᱟᱣ᱾ ᱯᱩᱭᱞᱩ ᱡᱚᱜᱽ ᱪᱟᱱᱥᱮᱞᱟᱨ ᱯᱨᱚᱯᱷᱮᱥᱟᱨ ᱚᱱᱩᱨᱟᱫᱷᱟ ᱢᱩᱠᱷᱚᱯᱟᱫᱫᱷᱟᱭ, ᱓ ᱰᱤᱥᱮᱢᱵᱚᱨ ᱒᱐᱑᱒ ᱥᱮᱨᱢᱟ ᱨᱮ ᱟᱥᱟᱱᱥᱳᱞ ᱫᱩᱨᱜᱟᱯᱩᱨ ᱰᱮᱵᱷᱮᱞᱚᱵᱢᱮᱱᱴ ᱚᱛᱷᱚᱨᱤᱴᱤ (ᱮ.ᱰᱤ.ᱰᱤ.ᱮ) ᱵᱤᱞᱰᱤᱝ ᱨᱮ ᱟᱡᱟᱜ ᱦᱩᱫᱟᱹ ᱨᱮᱭ ᱵᱚᱦᱟᱞ ᱞᱮᱱᱟ᱾ ᱑᱐ ᱡᱟᱱᱩᱣᱟᱨᱤ ᱒᱐᱑᱓ ᱨᱮ, ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱢᱟᱱᱚᱛᱟᱱ ᱥᱤᱨᱟᱹ ᱢᱚᱱᱛᱨᱤ ᱢᱱ. ᱢᱚᱢᱚᱛᱟ ᱵᱟᱱᱟᱨᱡᱤ ᱱᱚᱣᱟ ᱨᱮᱭᱟᱜ ᱠᱮᱢᱯᱟᱥ ᱨᱮᱜᱮ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱵᱩᱱᱤᱭᱟᱹᱫᱽ ᱫᱷᱤᱨᱤ ᱮ ᱛᱷᱟᱯᱚᱱ ᱞᱮᱫᱟ᱾ ᱡᱟᱦᱟ ᱫᱚ ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱟᱜ ᱡᱟᱱᱟᱢ ᱴᱷᱟᱶ ᱪᱩᱨᱩᱞᱤᱭᱟᱹ ᱥᱩᱨ ᱟᱨ ᱟᱥᱟᱱᱥᱳᱞ ᱥᱚᱦᱚᱨ ᱠᱷᱚᱱ ᱓᱑ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾

ᱜᱚᱱᱚᱴᱷᱚᱱ ᱟᱨ ᱪᱟᱪᱞᱟᱣ ᱠᱚ
ᱪᱟᱪᱞᱟᱣ

ᱡᱚᱜᱽ ᱪᱟᱱᱥᱮᱞᱟᱨ ᱜᱮ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱩᱬ ᱪᱟᱪᱞᱟᱣᱤᱡ ᱫᱚ ᱠᱟᱱᱟᱭ᱾  ᱥᱟᱫᱷᱚᱱ ᱪᱚᱠᱨᱚᱵᱚᱨᱛᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱱᱤᱛᱚᱜᱤᱡ ᱡᱚᱜᱽ ᱪᱟᱱᱥᱮᱞᱟᱨ ᱠᱟᱱᱟᱭ᱾ 

 ᱥᱟᱱᱟᱢ ᱡᱚᱜᱽ ᱪᱟᱱᱥᱮᱞᱟᱨ ᱠᱟᱣᱟᱜ ᱛᱟᱹᱞᱠᱟᱹ ᱮᱞ. ᱧᱩᱛᱩᱢ ᱑. ᱯᱨᱚᱯᱷ. ᱚᱱᱩᱨᱟᱫᱷᱟ ᱢᱩᱠᱷᱚᱯᱟᱫᱫᱷᱟᱭ᱒.ᱯᱨᱚᱯᱷ. ᱥᱟᱫᱷᱚᱱ ᱪᱚᱠᱨᱚᱵᱚᱨᱛᱤ (ᱱᱤᱛᱚᱜ)

ᱯᱷᱮᱠᱟᱞᱴᱤ ᱟᱨ ᱵᱤᱨᱫᱟᱹᱜᱟᱲ
ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱙ ᱜᱚᱴᱟᱱ ᱵᱤᱵᱷᱟᱜᱽ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱢᱚᱬᱮ ᱜᱚᱴᱟᱱ ᱯᱷᱮᱠᱟᱞᱴᱤ ᱠᱟᱭᱩᱱᱥᱤᱞ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ᱾

ᱧᱩᱛᱩᱢᱟᱱ ᱯᱟᱹᱴᱷᱩᱣᱟᱹ ᱠᱚ
 ᱢᱤᱱᱟᱠᱥᱤ ᱢᱩᱠᱷᱟᱨᱡᱤ, ᱰᱤ.ᱣᱟᱭ.ᱮᱯᱷ.ᱟᱭ ᱨᱮᱱ ᱯᱚᱱᱚᱛ ᱜᱚᱢᱠᱮᱮ
 ᱚᱜᱽᱱᱤᱢᱤᱛᱨᱚ ᱯᱟᱞ, ᱥᱤᱧᱚᱛᱤᱭᱟᱹ ᱯᱷᱮᱥᱟᱱ ᱰᱤᱡᱟᱭᱱᱟᱨ
 ᱵᱚᱝᱥᱚ ᱜᱳᱯᱟᱞ ᱪᱚᱶᱫᱷᱩᱨᱤ, ᱥᱚᱝᱥᱚᱫᱽ ᱨᱮᱱ ᱨᱟᱹᱥᱤᱭᱟᱹ
ᱥᱟ.ᱠᱷᱭᱟ.ᱛ

ᱵᱟᱨᱦᱮ ᱡᱚᱱᱚᱲ

ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ 

ᱛᱷᱚᱠ: ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ